**Antoine Marie Jean-Baptiste Roger, comte de Saint-Exupéry** ([on-twan dĕ séng-tég-zeu-pé-rhi] / [ɑ̃twan də sɛ̃tɛɡzypeʁi]; 29 Jun 1900 – 31 Julai 1944) merupakan seorang bangsawan, penulis, wartawan, penyajak dan penerbang dari Perancis. Beliau paling dikenali atas karya novela *Le Petit Prince*, namun beliau turut memenangi banyak anugerah tinggi sastera di kedua-dua Perancis dan Amerika Syarikat.

Riwayat hidup
-------------

Antoine Jean-Baptiste Marie Roger de Saint Exupéry lahir pada 29 Jun 1900 di sebuah rumah beralamat *rue* 8, *rue du Peyrat*, arrondissement ke-2 Lyon. Beliau dilahirkan dalam sebuah keluarga bangsawan beragama Katolik.

Pada tahun 1919, Antoine menduduki peperiksaan persediaan memasuki Akademi Tentera Laut Perancis namun beliau gagal sebanyak dua kali. Beliau memutuskan menukarkan pusat pengajiannya di École nationale supérieure des beaux-arts di mana beliau bekerja sebagai seorang juruaudit dalam bidang seni bina selama 15 bulan, namun beliau masih tidak dapat menghabiskan pengajiannya. Pada tahun 1921, Antoine memasuki khidmat tentera di mana beliau ditugaskan sebaagi seorang askar pangkat rendah dalam rejimen berkuda kedua (*2e Régiment de chasseurs à cheval*) dan ditugaskan ke bandar Neuhof, berdekatan Strasbourg.

Kerjaya tentera
---------------

Berikutan gencatan senjata antara pihak Perancis Vichy dan Jerman Nazi pada Jun 1940, beliau berhijrah ke Bandar Raya New York lewat tahun sama. Beliau cuba menggunakan pengaruhnya untuk mendesak Amerika Syarikat terlibat dalam Perang Dunia Kedua yang sedang meletus di Eropah, namun beliau dipandang dengan penuh sangsi kerana pegangan fahaman Pétainiste hanya kerana beliau sendiri tidak berfahaman Gaullis.

Kehilangan dan penemuan peninggalan
-----------------------------------

Pada 31 Julai 1944, Antoine menerbangkan sebuah pesawat P-38 tidak bersenjata dari sebuah pangkalan udara di Corse ketika menjalankan suatu kegiatan meninjau pergerakan barisan tentera Jerman sekitar lembah Rhone sebelum serangan pihak Berikat dilakukan di kawasan selatan Perancis ("Operation Dragoon"). Beliau tidak kembali ke markasnya malah tidak dapat dikesan langsung sehingga memeranjatkan rakan seperjuangannya. Seorang mayat yang tidak dapat dikenali berkelengkapan uniform tentera Perancis dijumpai di sebelah baray kepulauan Frioulo selatan Marseille tidak lama selepas laporan kehilangan Antoine dibuat, dan dikebumikan di Carqueiranne pada bulan September tahun sama.

Pada September 1998, seorang nelayan menemui sebuah gelang pengenalan dilekatkan pada secebis kain ketika berada di bahagian timur Pulau Riou selatan Marseille; gelang tersebut tertera nama keluarga "Saint-Exupéry", nama seorang isteri waris bernama "Consuelo" dan "Reynal & Hitchcock", nama syarikat penerbit karya Antoine.

Senarai karya
-------------

* *L'Aviateur* (1926)
* *Courrier sud* (1929)
* *Vol de nuit* (1931)
* *Terre des hommes* (1939)
* *Pilote de guerre* (1942)
* *Le Petit Prince* (1943)
* *Lettre à un otage* (1943)

Rujukan
-------

1. 1 2  Commire (1980), m/s. 158.
2. ↑  Commire (1980), m/s. 161.
3. ↑  Schiff (2006), m/s. xi. harv error: no target: CITEREFSchiff2006 (help)
4. ↑  Sijil kelahiran bernombor 1703 muka surat 158/257, dengan kod pendaftaran 2E1847 - daripada arkib digital majlis perbandaran Lyon.
5. ↑  "Marie Boyer de Fonscolombe (1875-1972)". *www.antoinedesaintexupery.com* (dalam bahasa Perancis). Dicapai pada 21 Disember 2017.
6. ↑  Schiff (1996), m/s. 80. harv error: no target: CITEREFSchiff1996 (help)
7. ↑  Schiff (2006), m/s. 402–451. harv error: no target: CITEREFSchiff2006 (help)
8. ↑  "Saint-Exupery Committed Suicide Says Diver Who Found Plane Wreckage". Cyber Diver News Network. 7 Ogos 2004. Diarkibkan daripada yang asal pada 18 Mac 2017. Italic or bold markup not allowed in: `|publisher=` (bantuan)
9. ↑  Schiff, Stacy (25 Jun 2000). "Bookend: Par Avion". *The New York Times*.

* Commire, Anne (1980). *Something about the Author*. *Something about the Author: Facts and Pictures about Contemporary Authors and Illustrators of Books for Young People*. **20**. Detroit: Gale Research Company. ISBN 978-0-8103-0053-8..
* Schiff, Stacy (1993). Saint-Exupéry: A Biography. Da Capo Press. ISBN 0306807408.

Pautan luar
-----------

* Wawancara oleh Radio télévision suisse, bertarikh Mei 1938 (dalam bahasa Perancis)